நாடு போற்றும் நல்லோர்கூற்று  
  
 "நதியோரம்தோன்றியதாம் நனிநாகரிகம் "  
  
இதற்கிணங்க இந்து நதி பாலூட்டியது ஹரப்பாவிற்கும் மோஹஞ்சதரோவிற்கும்.அதேபோல் வைகை திருநதி பால்வார்த்தது திராவிட திருச்சமுதாயக் குருத்தாம் பாண்டியத் தலைநகருக்கு!!  
  
  
நீரூட்டிட நீண்டு வரும்வளமையும்  
நூற்றாண்டையும்தாண்டி நிற்கும் பழமையும்  
வைகை வாழ்த்த காரணங்களாம்!!  
சமுத்திரம் சேரா சரித்திரமும் நூற்றைம்பது மைலுக்கு விரிந்து நிற்கும் விசித்திரமும்சொல்லிலடங்காதவையாம்!!  
அந்நியன் ஆட்சியிலும் மேற்குதொடர்ச்சியின் வறட்சியிலும் மண்ணாண்டோர் மாளிகையிலும் மங்காத செல்வம் வைகைஒன்றே!!  
 ஆற்றுப்பெருக்குஅடங்கியபோதும்  
  
 ஊற்றுபெருக்கால்உலகூட்டியதும்   
உத்தம வைகை நதியொன்றே!!   
  
இத்தகு பெருநதியின்இன்றைய நிலை என்ன ?  
காலம் வளர்த்த கருணைக்குடம்கோலம் மாறி நிற்பதென்ன ?ஞாலமெல்லாம் புகழ்கொண்டவள் நாளும் இங்கு அழிவதென்ன ? அள்ளித்தர அன்னை இருக்கிறாள் ...  
அம்மா என்றணைக்கும் எண்ணம் வேண்டுமல்லவா? இயன்றவரை இன்பம் தர இயற்கைத் தாய் இருக்கிறாள்...  
இனியேனும் இரக்கத்தோடு நடக்க வேண்டுமல்லவா

களையெடுக்கலாம் கண்ணியமாய்  
 கரம்கோர்த்தால்!!

நிலை மாற்றலாம் நிச்சயமாய்  
 நீ நினைத்தால் !!  
  
தியாகராஜர் திடலில் திருவிழாகோலம்,  
  
திறனெல்லாம் நிரூபிக்கஇதுவே நேரம் ..  
  
மாமதுரை மண் மணம் கூட,மார்தட்டி மணிமகுடம் சூட,மழலைகளைஅழைக்கின்றோம்.